
NOTEIKUMI 

2026.gada 28.maijā                                                                                             	   Nr. 4/2026


„Par transportlīdzekļu izmantošanas un izdevumu uzskaites kārtību Balvu novada pašvaldībā”

Izdoti saskaņā ar Pašvaldību likuma 10.panta pirmās daļas 21.punktu, 
Valsts pārvaldes iekārtas likuma 72.panta pirmo daļu, Publiskas personas
 finanšu līdzekļu un mantas izšķērdēšanas novēršanas likuma 5.2 panta piekto daļu

1. VISPĀRĪGIE JAUTĀJUMI

1. Noteikumi „Par transportlīdzekļu izmantošanas un izdevumu uzskaites kārtību Balvu novada pašvaldībā” (turpmāk tekstā – Noteikumi) nosaka Balvu novada pašvaldības un tās dibināto iestāžu (turpmāk tekstā – Pašvaldība) īpašumā vai turējumā esošo transportlīdzekļu un tās darbinieku/amatpersonu personīgā transportlīdzekļa izmantošanu darba vajadzībām, kā arī ar transportlīdzekļa izmantošanu saistīto izdevumu uzskaites kārtību.
1. Noteikumos ir lietoti šādi termini:
0. transportlīdzeklis – Pašvaldības/iestādes īpašumā vai valdījumā esošs, vai darbinieka/ amatpersonas īpašumā vai turējumā esošs transportlīdzeklis (vieglā pasažieru automašīna, tai skaitā operatīvais transportlīdzeklis, kravas automašīna, autobuss, traktors);
0. transportlīdzekļa vadītājs – Pašvaldības darbinieks vai amatpersona, kura  ir tiesīga darba pienākumu veikšanai izmantot pašvaldības autotransportu vai persona, ar kuru noslēgts transportlīdzekļa patapinājuma līgums;
0. atbildīgais darbinieks – par transportlīdzekļa izmantošanas organizēšanu un lietderīgu noslogojumu atbildīgais darbinieks Pašvaldības Centrālajā pārvaldē – Īpašumu pārvaldības nodaļas saimniecības pārzinis, apvienību pārvaldēs un iestādēs – pārvaldes/iestādes vadītājs vai tā norīkota persona.
1. Noteikumi ir saistoši visiem Pašvaldības/iestāžu darbiniekiem un amatpersonām, kas izmanto transportlīdzekli. 
1. Ar Noteikumiem tiek iepazīstināti visi transportlīdzekļu vadītāji un atbildīgie darbinieki. Iepazīstināšanas kārtību nosaka Iestādes vadītājs.
1. Transportlīdzekli izmanto Pašvaldības funkciju veikšanai, amatpersonu amata pienākumu un darbinieku darba uzdevumu izpildes efektivitātes un kvalitātes uzlabošanai. Ārpus darba laika un brīvdienās, izbraucot ārpus novada teritorijas, transportlīdzeklis izmantojams saskaņā ar iestādes vadītāja rakstisku rīkojumu, un tas saistīts ar tiešo darba pienākumu veikšanu.
1. Transportlīdzekli nav atļauts izmantot personīgām vajadzībām, kā arī atvaļinājuma vai pārejošas darba nespējas laikā, izņemot personīgo transportlīdzekli
1. Transportlīdzekli darba pienākumu veikšanai izmanto, izvērtējot tā lietošanas lietderību, tajā skaitā steidzamību, galamērķa sasniegšanas ātrumu, vairāku uzdevumu izpildi, ceļā pavadāmā darba laika saīsināšanu, ekonomisko ieguvumu (lētāk kā izmantojot sabiedrisko transportu, pasažieru skaits, kravas pārvadāšanas nepieciešamība) u.c. kritērijus.
1. Transportlīdzeklis ir izmantojams, ja tas ir tehniskā kārtībā, aprīkots atbilstoši Latvijas Republikas Ceļu satiksmes noteikumu prasībām, tam ir veikta kārtējā tehniskā apskate un obligātā civiltiesiskās atbildības apdrošināšana.
1. Transportlīdzekli drīkst vadīt persona ar atbilstošas kategorijas vadītāja apliecību.
1. Transportlīdzeklim uzstādītā maršruta kontroles sistēmas iekārta, kas uztver globālās pozicionēšanas sistēmas (turpmāk – GPS) satelītu raidītos signālus tiek izmantota braucienu lietderības kontroles nodrošināšanai.
1. Reizi gadā ar izpilddirektora rīkojumu noteikta inventarizācijas komisija veic transportlīdzekļa odometru / motorstundu rādījumu inventarizāciju. 
1. Iestādes vadītājs vai izpilddirektora noteikta persona reizi ceturksnī veic odometru / motorstundu salīdzināšanu.

1. TRANSPORTLĪDZEKĻA IZMANTOŠANAS KĀRTĪBA

1. Transportlīdzekli izmanto, saskaņojot tā izmantošanas laiku un ilgumu ar atbildīgo darbinieku. Pašvaldības transportlīdzekļa izmantošanas nepieciešamību pašvaldības centrālās pārvaldes darbinieki un Balvu novada domes deputāti piesaka personīgi Īpašumu pārvaldības nodaļā pie saimniecības pārziņa vai attiecīgajā apvienības pārvaldē/iestādē norādot transportlīdzekļa lietotāju, datumu, laiku un maršrutu. Transportlīdzekli izmanto, saskaņojot tā izmantošanas laiku un ilgumu ar atbildīgo darbinieku.
1. Pašvaldības transportlīdzeklis, pamatojoties uz iesniegumu (6.pielikums) un izpilddirektora rīkojumu vai līgumu ar Pašvaldību, var tikt izmantots sabiedrisko labumu organizāciju vajadzībām. Šo nosacījumu var piemērot, ja Pašvaldības transportlīdzekļa izmantošana netraucē Pašvaldības funkciju izpildi.
1. Transportlīdzekļa plānveida pieteikšana jāveic ne vēlāk kā trīs (trīs) dienas pirms transporta izmantošanas. Neatliekamos gadījumos transportlīdzeklis jānodrošina nekavējoties. 
1. Lai efektīvi nodrošinātu Pašvaldības transportlīdzekļu izmantošanu, ievērojot Pašvaldības transportlīdzekļu vadītāju noslogojumu un tiešo darba pienākumu veikšanas prioritātes, Pašvaldības un tās iestāžu darbiniekiem darba pienākumu veikšanai nepieciešamajos gadījumos vienlaikus iespējams veikt transportlīdzekļa vadītāja pienākumus, ar darbinieka piekrišanu.
1. Transportlīdzekļa garāžas vai stāvvietas adrese, norādot transportlīdzekļa marku, valsts reģistrācija numuru un transportlīdzekļa vadītāju, tiek noteikta ar izpilddirektora vai iestādes vadītāja rīkojumu. Ārpus darba laika un nakts stundās transportlīdzeklis novietojams tam paredzētajā stāvvietā.
1. Izbraukumu gadījumos ārpus Latvijas Republikas teritorijas transportlīdzekļa vadītājam tiek izsniegta pilnvara, kura apliecina vadītāja tiesības rīkoties ar transportlīdzekli, ievērojot attiecīgās valsts ceļu satiksmes noteikumu prasības.
1. Transportlīdzekļa reģistrācijas dokumenti un aizdedzes atslēgas darba laikā atrodas pie transportlīdzekļa vadītāja vai atbildīgā darbinieka. Rezerves aizdedzes atslēgas glabājas Pašvaldībā vai iestādē pie atbildīgā darbinieka.
1. Transportlīdzekļa vadītājs ir atbildīgs par to, lai viņa brauciena laikā netiktu piesārņots tā salons un bagāžas nodalījums. Transportlīdzeklī ir aizliegts smēķēt.

1. TRANSPORTLĪDZEKĻA VADĪTĀJA PIENĀKUMI

1. Transportlīdzekļa vadītājs:
[bookmark: _Hlk229656297]21.1. kura darba pienākumos noteikta transportlīdzekļa vadīšana:
21.1.1. ir atbildīgs par noteiktās degvielas patēriņa normas 100 km nobraukumam / 1 motorstundai ievērošanu un transportlīdzekļa ekspluatāciju saskaņā ar transportlīdzekļa tehniskajām normām. Gadījumos, kad transportlīdzekļa degvielas patēriņš kalendārajā mēnesī pārsniedz noteikto degvielas patēriņa normu, informē atbildīgo darbinieku par objektīviem iemesliem kuru dēļ pārsniegums radies;
21.1.2. nodrošina transportlīdzekļa kopšanu, t.sk. auto mazgāšanu un salona tīrīšanu (pēc nepieciešamības);
21.1.3. par katra mēneša transportlīdzekļa nobraukumu līdz nākošā mēneša 10.datumam veic maršruta lapas/ceļazīmes aizpildīšanu  un uzņemas pilnu materiālo vai cita veida atbildību par šajos dokumentos iekļautās informācijas patiesumu;
21.1.4. nodrošina transportlīdzekļa tehnisko un garantiju apkopju veikšanu noteiktos termiņos, veikt uz vietas nelielus remontdarbus. Nepieļaut transportlīdzekļa, kas nav tehniskā kārtībā, ekspluatāciju;
21.1.5. seko līdzi transportlīdzekļa apdrošināšanas polišu termiņiem, nodrošināt to savlaicīgu atjaunošanu;
21.1.6. transportlīdzekļiem degvielu uzpilda darba laikā tikai transportlīdzekļa bākās degvielas uzpildes stacijās, atbilstoši pašvaldības noslēgtajam iepirkuma līgumam, norēķinoties tikai ar izsniegto degvielas karti. Elektrouzlādi veic pašvaldības ierīkotajās elektrouzlādes stacijās vai uzlādes stacijās atbilstoši pašvaldības noslēgtajam sadarbības/iepirkuma līgumam. Traktortehnikai, izvērtējot lietderību, nepieciešamības gadījumā veic degvielas iegādi degvielas uzpildes stacijās, atbilstoši pašvaldības noslēgtajam iepirkuma līgumam un nodrošina piegādi līdz transportlīdzeklim;
21.1.7. ievēro Latvijas Republikas Ceļu satiksmes noteikumus. Ceļu satiksmes noteikumu pārkāpumu gadījumā, par braukšanu bez tehniskās apskates un/vai bez obligātās civiltiesiskās transportlīdzekļu apdrošināšanas (OCTA), pilnā apmērā nomaksā administratīvo sodu saskaņā ar administratīvo aktu;
21.2. kura darba pienākumos noteikta transportlīdzekļa vadīšana, pašvaldības darbinieks, amatpersona, kura vada transportlīdzekli:
21.2.1. nekavējoties brīdina atbildīgo darbinieku par atklātajiem transportlīdzekļa tehniskajiem vai citiem defektiem, kuri liedz turpināt kustību, kā arī par ceļu satiksmes negadījumiem. Par tehniskiem vai citiem defektiem, kuri neliedz turpināt kustību, vadītājs informē atbildīgo darbinieku, atgriežoties darba vietā;
21.2.2. drīkst nodot citam darbiniekam/amatpersonai vadīšanai, saskaņojot ar atbildīgo darbinieku;
21.2.3. ir personīgi atbildīgs par transportlīdzekli, tā vizuāli/tehnisko stāvokli visā braukšanas maršrutā,  seko līdzi lai netiktu piesārņots transportlīdzekļa salons un bagāžas nodalījums, kā arī atbild par novietošanu garāžā (stāvvietā); 
21.2.4. transportlīdzeklī neglabā vai neatstāj dokumentus un citas vērtīgas mantas;
21.2.5.  ievēro Latvijas Republikas Ceļu satiksmes noteikumus. Ceļu satiksmes noteikumu pārkāpumu gadījumā pilnā apmērā nomaksā administratīvo sodu saskaņā ar administratīvo aktu;
21.2.6.  ir tiesīgs nepildīt atbildīgās personas un tiešā vadītāja rīkojumus, ja tie ir pretrunā ar Ceļu satiksmes noteikumu prasībām, transportlīdzekļa ekspluatāciju un citu pasažieru drošību;
21.2.7.  drīkst atstāt transportlīdzekļa vadītāja vietu tikai tad, ja ir veikts viss nepieciešamais, lai novērstu transportlīdzekļa izkustēšanos no vietas un novērsta iespēja to lietot bez transportlīdzekļa vadītāja ziņas;
22. Ja transportlīdzekļa vadītājs atrodas atvaļinājumā, viņam ir darbnespēja vai ilgstoša prombūtne, tad ar Iestādes vadītāja rīkojumu transportlīdzeklim var noteikt citu transportlīdzekļa vadītāju.
23. Rīkojumu par degvielas kartes/kredītkartes nodošanu transportlīdzekļa vadītājam izdod Iestādes vadītājs. Transportlīdzekļa vadītājs ar parakstu uz rīkojuma apliecina, ka ir saņēmis degvielas karti.
24. Persona, kurai nodota degvielas karte/kredītkarte, ir atbildīga par to, lai tā nenonāktu trešās personas rīcībā un tiktu izmantota atbilstoši degvielas kartes lietošanas noteikumiem.

1. ATBILDĪGĀ DARBINIEKA PIENĀKUMI 

25. Kontrolēt un uzraudzīt ceļazīmju pareizu aizpildīšanu un atbilstību darba laika uzskaites tabulai.
26. Nodrošina transportlīdzekļa aprīkošanu saskaņā ar Latvijas Republikas Ceļu satiksmes noteikumiem.
27. Nodrošināt kontroli par transportlīdzekļa tehnisko un garantiju apkopju veikšanu noteiktos termiņos un par transportlīdzekļa apdrošināšanas polišu termiņiem un to savlaicīgu atjaunošanu, par tehniskās apskates savlaicīgu veikšanu.
28. Risina jautājumus ar apdrošināšanas sabiedrību transportlīdzekļa avārijas un defektu gadījumos, par kuriem paredzēta apdrošināšanas atlīdzības izmaksas; 
29. Piedalīties komisijas, kas nosaka un pārskata degvielas patēriņa normas, darbā.
30. Uzraudzīt transportlīdzekļa ekspluatācijas normatīvu, degvielas patēriņa normu 100 km nobraukumam / 1 motorstundai un degvielas patēriņa limitu ievērošanu.


1. DEGVIELAS PATĒRIŅA NORMU 100 KM NOBRAUKUMAM / 
1 MOTORSTUNDAI NOTEIKŠANA

31. Degvielas patēriņa normu 100 km nobraukumam / 1 motorstundai nosaka saskaņā ar transportlīdzekļa izgatavotājrūpnīcas dokumentā vai CSDD datu bāzē sniegtajiem datiem un to apstiprina ar izpilddirektora rīkojumu, kurā norāda:
31.2. transportlīdzekļa marku, modeli un valsts reģistrācijas numuru;
31.3. degvielas veidu, un degvielas patēriņa normu 100 km nobraukumam / 1 motorstundai.
32. Ja izgatavotājrūpnīcas dokumentā norādītā norma neatbilst transportlīdzekļa faktiskajiem ekspluatācijas apstākļiem, degvielas patēriņa normu 100 km nobraukumam / 1 motorstundai nosaka eksperimentāli (1.pielikums un 2.pielikums).
33. Ja ekspluatācijas laikā mainās transportlīdzeklim ar izpilddirektora rīkojumu noteiktā degvielas patēriņa norma vairāk par 7%, nepieciešams noskaidrot izmaiņu iemeslu, veikt jaunu eksperimentu, noformēt aktu (1.pielikums un 2.pielikums) un izdot jaunu rīkojumu atbilstoši šo noteikumu 31.punktā minētajām prasībām.
34. Laika posmā no 1.novembra līdz nākamā gada 31.martam ar izpilddirektora rīkojumu tiek noteikta paaugstināta degvielas patēriņa norma 100 km / 1 motorstundai nobraukumam, bet ne vairāk kā par 10%.



1. DEGVIELAS PATĒRIŅA UZSKAITE TRANSPORTLĪDZEKĻIEM 
(IZŅEMOT TRAKTORTEHNIKU)

35. Ar transportlīdzekļu izmantošanu saistīto izdevumu uzskaiti kārto Finanšu un grāmatvedības nodaļa.
36. Pašvaldības transportlīdzekļiem degvielas patēriņa uzskaite notiek saskaņā ar ceļazīmēm, (3.pielikums) kurās norāda:
36.1. maršrutu – atspoguļojot maršrutu ir jānorāda pilsēta vai apdzīvota vieta un apmeklējamā objekta adrese;
36.2. pamatojumu – jānorāda apmeklējamā objekta nosaukums un skaidrs mērķis, apmeklējuma nolūks (papildus var norādīt attaisnojuma dokumentu). Pamatojumu var nenorādīt, ja ir rīkojums, kurā norādīta apmeklējamā objekta nosaukums un mērķis;
36.3. nobrauktos kilometrus;
36.4. transportlīdzekļa odometra rādījumus;
36.5. saņemtās un patērētās degvielas daudzumu;
36.6. transportlīdzekļa vadītāja vārus, uzvārdu, parakstu;
36.7. transportlīdzekļa lietotāja (pasūtītāja, darbinieka) parakstu un paraksta atšifrējumu. 
37. Par pamatu transportlīdzekļa izdevumiem par nobrauktajiem kilometriem un patērētajai degvielai tiek izmantoti transportlīdzekļa faktiskie odometra rādījumi.
38. Maršruta kontroles sistēmas datus transportlīdzekļa vadītājs izmanto ceļazīmes ierakstu veikšanai.
39. Ceļazīmes un degvielas čekus vieglajām automašīnām un autobusiem, par iepriekšējo mēnesi transportlīdzekļa vadītājs iesniedz Finanšu un grāmatvedības nodaļā līdz nākamā mēneša 10.datumam. 
40. Pašvaldības Finanšu un grāmatvedības nodaļas materiālu grāmatvedis sastāda mēneša degvielas patēriņa kopsavilkumu līdz nākamā mēneša 15.datumam.

1. DEGVIELAS PATĒRIŅA UZSKAITE TRAKTORTEHNIKAI

41. Degvielas patēriņa uzskaite traktortehnikai saskaņā ar Noteikumos noteikto kārtību, ja traktortehnikai nav uzstādīta šo noteikumu 45.punktā noteiktā sistēma, notiek šādi:
41.1. katrai traktortehnikas vienībai mēneša pirmajā dienā tiek uzsākts jauns traktortehnikas izmantošanas uzskaites žurnāls vai lapa, kurā katrs tehnikas vadītājs norāda datumu, darba veidu, motorstundu rādījumu dienas sākumā un beigās, nostrādātās motorstundas, vadītāja vārdu, uzvārdu un parakstu;
41.2. vienas traktortehnikas izmantošanas uzskaites žurnālā (lapā) atspoguļotais dienu skaits nedrīkst pārsniegt viena mēneša robežas, žurnāls (lapa) jānoslēdz ne vēlāk kā katra kalendārā mēneša pēdējā dienā;
41.3. traktortehnikas vadītājs norāda darba veidu un veicamās darba vietas adresi (ielas nosaukumu). Ja traktortehnika veic regulārus braucienus, tad žurnāla (lapas) aizpildīšanas atvieglošanai ieteicams izstrādāt numurētu maršrutu sarakstu, kuru apstiprina attiecīgās iestādes vadītājs.
42. Transportlīdzekļa vadītājs, izmantojot pierakstus traktortehnikas izmantošanas uzskaites žurnālā (lapā), aizpilda traktortehnikas darba lapu par mēneša degvielas patēriņu, kurā norāda motorstundu rādījumus, nostrādātās motorstundas, saņemtās un patērētās degvielas apjomu un atlikumus.
43. Parakstītu traktora darba lapu kopā ar traktortehnikas izmantošanas uzskaites žurnālu (lapu) un attaisnojuma dokumentiem (čekiem) par degvielas iegādi iepriekšējā mēnesī līdz kārtējā mēneša 10.datumam atbildīgais darbinieks iesniedz Finanšu un grāmatvedības nodaļā materiālu grāmatvedim.
44. Pašvaldības materiālu grāmatvedis pārbauda traktora darba lapu par mēneša degvielas patēriņu.

1. NOBRAUKUMA UN DEGVIELAS PATĒRIŅA UZSKAITE TRANSPORTLĪDZEKLIM, KURAM UZSTĀDĪTA MARŠRUTA UN DEGVIELAS KONTROLES SISTĒMAS IEKĀRTA (GPS)

45. Lai nodrošinātu braucienu lietderības kontroli un braucienu uzskaiti, visus Pašvaldības transportlīdzekļus aprīko ar maršruta kontroles sistēmu – iekārtu, kas uztver globālās pozicionēšanas sistēmas (GPS) satelītu raidītos signālus un nosaka transportlīdzekļa koordinātas reālā laikā un vietā. 
46. Visu braucienu uzskaiti kārto, izmantojot maršruta kontroles sistēmu, kura nodrošina ar katru braucienu saistīto datu fiksēšanu un saglabāšanu
47. Degvielas patēriņa un nobraukto kilometru uzskaite, norādot braukšanas mērķi, jāveic saskaņā ar šo noteikumu 36. līdz 40.punkta prasībām.
48. Ja maršruta kontroles sistēmai ir radušās tehniskas problēmas un kontroles sistēma pārtrauc darboties, atbildīgajam darbiniekam jāsastāda akts par maršruta kontroles sistēmas bojājuma konstatējumu un ne vēlāk kā 5 (piecu) darba dienu laikā pēc šo tehnisko problēmu rašanās jāziņo maršruta kontroles sistēmas pārstāvim.
49. Transportlīdzeklim, kuram uzstādīta GPS sistēma ir jāveic šādu papildus datu salīdzināšana:
49.1. Finanšu un grāmatvedības nodaļas darbinieks salīdzina ar GPS pārskatiem iepildītās degvielas daudzumu un laiku. Pieļaujamā datu nesakritība starp odometra rādījumu un maršruta kontroles sistēmas fiksētajiem nobrauktajiem kilometriem mēneša laikā ir līdz 5 %. Ja odometra novirze, salīdzinot faktiskos odometra rādījumus ar maršruta kontroles sistēmas uzrādītajiem rādījumiem, ir lielāka par 5 %, atbildīgais darbinieeks ne vēlāk kā 5 (piecu) darba dienu laikā pēc šo tehnisko problēmu rašanās ziņo maršruta kontroles sistēmas pārstāvim;
49.2. atbildīgais darbinieks, kas apstiprina ceļazīmi, pārbauda maršruta lietderību, atbilstību ceļazīmes datiem, kā arī faktisko atrašanās vietu ārpus darba laika.

1. TRANSPORTLĪDZEKĻU IZMANTOŠANAS  IZDEVUMU UZSKAITES KĀRTĪBA

50. Transportlīdzekļa amortizācijas, tehniskās apkopes, remonta un mazgāšanas pakalpojumi, transportlīdzekļu īpašnieku obligātās civiltiesiskās atbildības un brīvprātīgās apdrošināšanas izdevumi tiek apmaksāti Pašvaldības iestādes attiecīgā gada izdevumu tāmes ietvaros.
51. Gadījumos, ja norēķins par transportlīdzekļa uzturēšanas izdevumiem (t.sk. par maksas stāvvietu izmantošanu) veikts skaidrā naudā, Pašvaldība atmaksā transportlīdzekļa vadītājam šos izdevumus pēc attaisnojuma dokumentu (iesniegums, čeks) iesniegšanas. Attaisnojuma dokumentus par skaidrā naudā veiktiem transportlīdzekļa uzturēšanas izdevumiem transportlīdzekļa vadītājs 3 darba dienu laikā iesniedz Finanšu un grāmatvedības nodaļā.
52. Norēķiniem par degvielas uzpildīšanu katrai transportlīdzekļa vienībai izmantojama sava degvielas karte. Persona, kurai nodota degvielas karte, ir atbildīga, lai tā nenonāktu trešās personas rīcībā un tiktu izmantota atbilstoši lietošanas noteikumiem. Gadījumos, kad degvielas kartes izmantošana objektīvi nav iespējama, transportlīdzekļa vadītājs degvielas uzpildīšanu var veikt par personīgiem līdzekļiem un saņemt šo izdevumu atmaksu, attaisnojuma dokumentu (iesniegums, čeks, klāt pievienojot attiecīgu Noteikumos noteikto degvielas patēriņa uzskaites dokumentu) iesniedzot līdz kārtējā mēneša 5.datumam Pašvaldības Finanšu un  grāmatvedības nodaļā.
53. Ja transportlīdzeklis izmantots citas Pašvaldības iestādes funkciju veikšanai, norēķini par degvielas izlietojumu tiek veikti no tās iestādes budžeta, kura izmantojusi attiecīgo transportlīdzekli. 
54. Uzskaiti par transportlīdzekļa izdevumiem veic Finanšu un grāmatvedības nodaļa. 

1. ZAUDĒJUMU ATLĪDZINĀŠANA 

55. Transportlīdzekļa vadītājs atlīdzina zaudējumus par transporta līdzeklim nodarīto bojājumu novēršanu, ja viņš:
55.1. par notikušu ceļu satiksmes negadījumu nav ziņojis Valsts policijai;
55.2. vadījis transportu, atrodoties alkoholisko, narkotisko vai citu apreibinošo vielu iespaidā;
55.3. rupji pārkāpis citus Latvijas Republikas Ceļu satiksmes noteikumus, kā rezultātā apdrošināšanas sabiedrība atsakās izmaksāt apdrošināšanas atlīdzību.
56. Transportlīdzeklim nodarīto bojājumu novēršanas izdevumus nosaka atbilstoši pakalpojuma sniedzēja izrakstītajam attaisnojuma dokumentam.
57. Transportlīdzeklim nodarīto bojājumu novēršanu vainīgais autovadītājs ir tiesīgs organizēt pats, saskaņojot to ar Pašvaldības izpilddirektoru vai attiecīgās iestādes vadītāju.
58. Ceļu satiksmes negadījumos, kuros par vainīgu atzīts transportlīdzekļa vadītājs, bet apdrošināšanas sabiedrība izmaksā apdrošināšanas atlīdzību, vadītājs apņemas segt visu apdrošināšanas polisē noteikto pašriska daļu.
59. Izdevumu atlīdzināšanas kārtību vai ieturējumus no darba algas Pašvaldība un transportlīdzekļa vadītājs risina, pamatojoties uz Darba līguma noteikumiem, Darba likuma un Civillikuma normām. 
60. Transportlīdzekļa vadītājs atlīdzina Pašvaldībai naudas sodu par Latvijas Republikas Ceļu satiksmes noteikumu pārkāpumiem.
61. Degvielas iztrūkums, kas radies transportlīdzekļa vadītāja vainas dēļ, vadītājam jāatmaksā Pašvaldībai no personīgiem līdzekļiem. 


1. DARBINIEKA/AMATPERSONAS 
PERSONĪGĀ TRANSPORTLĪDZEKĻA IZMANTOŠANA
 DARBA PIENĀKUMU IZPILDES NODROŠINĀŠANAI

62. Ja darbiniekam/amatpersonai amata pienākumu izpildes nodrošināšanai nav iespējams izmantot Pašvaldības īpašumā vai valdījumā esošu transportlīdzekli vai sabiedrisko transportu, pamatojoties uz darbinieka/amatpersonas  iesniegumu (4.pielikums), Balvu novada izpilddirektora rīkojumu, iestādes vadītājam apstiprinātā budžeta ietvaros ir tiesības slēgt patapinājuma līgumu par darbinieka/amatpersonas īpašumā vai valdījumā esoša transporta līdzekļa izmantošanu amata pienākumu izpildes nodrošināšanai un par tā nolietojuma un ekspluatācijas izdevumu kompensēšanu. 
63. Līgumam pievieno transportlīdzekļa reģistrācijas apliecības kopiju un dokumentus par degvielas patēriņa normas noteikšanu 100 km nobraukumam. Degvielas patēriņu normu nosaka saskaņā ar transportlīdzekļa izgatavotājrūpnīcas dokumenta/CSDD datu bāzes datiem. Ja transportlīdzekļa izgatavotājrūpnīcas/CSDD dati nav pieejami, vai norādītā norma neatbilst transportlīdzekļa faktiskajiem ekspluatācijas apstākļiem, degvielas patēriņa normai 100 km nobraukumam jābūt noteiktai eksperimentāli, pirms Līguma slēgšanas noformējot par to aktu. Degvielas uzpildīšana patēriņa normas noteikšanai eksperimentāli notiek par darbinieka personīgiem līdzekļiem. Laika posmā no 1.novembra līdz nākamā gada 31.martam ar izpilddirektora rīkojumu tiek noteikta paaugstināta degvielas patēriņa norma 100 km / 1 motorstundai nobraukumam, bet ne vairāk kā par 10%.
64. Kompensācijas apmērs par personiskā transportlīdzekļa nolietojumu un ekspluatācijas izdevumiem (izņemot izdevumus par patērēto degvielu) tiek noteikts 0,04 EUR (četri centi) par katru nobraukto kilometru.
65. Lai saņemtu kompensāciju par personiskā transportlīdzekļa izmantošanu darba pienākumu pildīšanai (nolietojumu un ekspluatācijas izdevumus) darbiniekam/amatpersonai līdz nākamā mēneša 10.datumam jāiesniedz Finanšu un grāmatvedības nodaļā maršruta lapa (5.pielikums) un degvielas čeki. 
66. Ja Darbinieks transportlīdzekļa ceļazīmi, kas derīga grāmatvedībā iegrāmatošanai, neiesniedz Patapinājuma līgumā norādītajā termiņā, Pašvaldība ir tiesīga piedzīt no darbinieka/amatpersonas transportlīdzekļa degvielas izdevumus un apturēt izsniegtās degvielas kartes darbību vai atļauju veikt uzpildi līguma DUS un lauzt līgumu.

1. PAŠPĀRVADĀJUMU VEIKŠANAS KĀRTĪBA

67. Pašvaldībā par pašpārvadājumiem atbildīgās personas ir atbildīgie darbinieki.
68. Atbildīgā persona par pašpārvadājumiem:
68.1. nodrošina pašvaldības īpašumā esošo autobusu izmantošanu saskaņā ar 2019. gada 10.decembra  Ministru  kabineta noteikumiem  Nr.607  “Pasažieru  un  kravas pašpārvadājumu veikšanas kārtība”;
68.2.  veic autobusu rezervēšanu, maršrutu saskaņošanu, citu nepieciešamo pavaddokumentu noformēšanu, nodrošina transportlīdzekļa vadītāju darba laika uzskaiti un kontroli;
68.3. nodrošina, ka transportlīdzekļu vadītāji ir atbilstīgi apmācīti un instruēti attiecībā uz digitālo vai analogo tahogrāfu pareizu darbību, veic regulāras pārbaudes, pārliecinās, ka transportlīdzekļu vadītāji tahogrāfus izmanto pareizi;
68.4. nodrošina datu lejupielādi no transportlīdzekļa datu saglabāšanas ierīces (tahogrāfa) termiņā kas nepārsniedz 90 dienas, no vadītāja kartes – 28 dienas, attiecīgie dati jālejupielādē tādā veidā, lai nekādus datus nepazaudētu un nodrošina to uzglabāšanu vismaz 2 (divus) gadus;
68.5. pēc pieprasījuma iesniedz dokumentus un sniedz informāciju autotransporta pārvadājumus kontrolējošām valsts un pašvaldību institūcijām;
69. Pašvaldības autobusus atļauts izmantot pašvaldības funkciju veikšanai. Autobusi tiek izmantoti pašvaldībai noteikto izglītības, kultūras, sporta un citu Pašvaldību likumā noteikto funkciju veikšanai (plānoto budžeta līdzekļu apmērā), nodrošinot autobusus:
69.1. izglītojamo nokļūšanai uz un no izglītības pasākumiem (prioritārā secībā): 
69.1.1. izglītības procesa nodrošināšanai;
69.1.2. mācību priekšmetu olimpiādēm un sporta sacensībām;
69.1.3. mācību ekskursijām;
69.1.4. interešu izglītības pasākumiem;
69.1.5. konkursiem, skatēm un pasākumiem;
69.2.  amatierkolektīvu nokļūšanai uz un no pasākumiem (prioritārā secībā):
69.2.1. skatēm, kopmēģinājumiem, repertuāra apguves semināriem, koncertiem, konkursiem, kas saistīti ar kolektīva mākslinieciskās kvalitātes nodrošināšanu un rezultātu sasniegšanu, t.sk. Latvijas nacionālā kultūras centra rīkotajiem pasākumiem;
69.2.2. Dziesmu un deju svētkiem;
69.2.3. novada rīkotajiem pasākumiem;
69.2.4. koncertiem, izrādēm novada robežās (saskaņā ar apstiprināto pasākumu plānu);
69.2.5. koncertiem, izrādēm ārpus novada;
69.3. sportistu nokļūšanai uz sacensībām (prioritārā secībā):
69.3.1. valsts mēroga un starptautiskām sacensībām, kurās tiek pārstāvēts Balvu novads;
69.3.2. novada mēroga sacensībām un sporta pasākumiem;
69.3.3. sporta organizatoru, sporta organizāciju pārstāvju pieredzes apmaiņas braucieniem;
69.4. citiem mērķiem (prioritārā secībā):
69.4.1. ar Eiropas savienības, valsts vai pašvaldības atbalstītu projektu saistītiem braucieniem;
69.4.2. pašvaldības iestāžu darbinieku/amatpersonu pieredzes apmaiņas braucieniem;
69.4.3. nevalstisko organizāciju,  kuru darbība sniedz nozīmīgu labumu sabiedrībai vai kādai tās daļai, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, sabiedrības, it īpaši trūcīgo un sociālo mazaizsargāto personu grupu, sociālās labklājības celšanu, braucieniem, par kuriem tiek pašvaldībai tiek segti degvielas izdevumi.
70. Prioritāte ir noteikumu 69.1.apakšpunktā minētajam transportlīdzekļa izmantošanas veidam. Šo noteikumu 69.2 - 69.4.apakšpunktā uzskaitīto pārvadājumu veikšanai transportlīdzekļi var tikt izmantoti pie nosacījumiem, ka netiek kavēti un ir pilnībā nodrošināti šo noteikumu 69.1.apakšpunktā minētie transportlīdzekļu izmantošanas mērķi.
71. Līdztekus, pastāvot vairākām prioritārām transportlīdzekļa izmantošanas nepieciešamībām, transportlīdzekļa izmantošanas veidu nosaka atbildīgais darbinieks.
72. Transportlīdzekļa (autobusa) vadītājs nedrīkst uzņemt un pārvadāt autobusā trešās personas, kas nav norādītas šo noteikumu 69.punktā.
73. Par autobusa braucienu pēc attiecīgā iesnieguma (6.pielikums) saņemšanas sagatavojams iestādes vadītāja rīkojums, kurā norādīts pašpārvadājuma brauciena mērķis, plānotais brauciena maršruts. Rīkojumam pievienojams pasažieru saraksts. Šajā rīkojumā norādāma arī atbildīgā persona par attiecīgo pārvadājamo personu grupu, kura atbild par kārtības un drošības ievērošanu autobusa salonā no pārvadājamo personu grupas puses.
74. Pašpārvadājumu autobusi nav izmantojami komercpārvadājumu veikšanai, kā arī tajos nav atļauts veikt skaidras naudas norēķinus par pārvadājumu veikšanu.
75. Regulāros izglītojamo pārvadājumu maršrutus apvienības pārvaldes vadītājs sadarbībā ar izglītības iestādi izstrādā katru gadu pirms mācību gada sākuma.

1. NOTEIKUMU IZPILDES KONTROLE
76. Šo noteikumu ievērošanas un izpildes kontroli veic Pašvaldības izpilddirektors un Iestādes/Pārvaldes vadītājs.
77. Ne retāk kā vienu reizi gadā ar Iestādes/Pārvaldes vadītāja rīkojumu noteikta inventarizācijas komisija veic transportlīdzekļa odometru/motorstundu rādījumu salīdzināšanu un degvielas inventarizāciju.
78. Iestādes/Pārvaldes vadītāja noteikta persona reizi ceturksnī veic odometru/motorstundu salīdzināšanu.

1. NOSLĒGUMA JAUTĀJUMS

79. Noteikumi stājas spēkā ar 2026.gada 8.jūniju.



Domes priekšsēdētājs                                                                                 J.Trupovnieks

Šis dokuments ir parakstīts ar drošu elektronisko parakstu un satur laika zīmogu
1.PIELIKUMS 
Balvu novada pašvaldības
2026.gada 28.maija noteikumiem Nr. 4/2026 
„Par transportlīdzekļu izmantošanu un izdevumu
 uzskaites kārtību Balvu novada pašvaldībā” 

Transportlīdzekļa degvielas patēriņa normas 100 km nobraukumam / 
1 motorstundai eksperimentālās noteikšanas kārtība

1. Ja, nosakot degvielas patēriņa normu, izgatavotājrūpnīcas dokumentā norādītā norma neatbilst transportlīdzekļa faktiskajiem ekspluatācijas apstākļiem, transportlīdzekļa degvielas patēriņa normu 100 km nobraukumam / 1 motorstundai  nosaka eksperimentāli.
1. Lai veiktu eksperimentu, ar attiecīgās iestādes vadītāja rīkojumu tiek izveidota komisija ne mazāk kā triju personu sastāvā.
1. Visus aprēķinus un darbības degvielas patēriņa normas noteikšanai noformē ar aktu (2.pielikums).
1. Attiecīgās iestādes vadītājs apstiprina aktu par degvielas patēriņa normas noteikšanu un uz tā pamata izdod rīkojumu par konkrētā transportlīdzekļa izmantošanu, kurā norāda:
3. transportlīdzekļa marku, modeli, izlaiduma gadu un valsts reģistrācijas numuru;
3. degvielas veidu un degvielas patēriņa normu 100 km nobraukumam / 1 motorstundai;
3. transportlīdzekļa odometra / motorstundu rādījumu ekspluatācijas sākumā.
1. Degvielas patēriņa normu eksperimentāli var noteikt divos variantos, no kuriem izvēlas piemērotāko:
4. pirmais variants:
0. transportlīdzekļa tukšajā degvielas tvertnē iepilda noteiktu degvielas daudzumu (~10 – 50 l) (D);
0. atzīmē odometra / motorstundu rādījumu (O);
0. transportlīdzekļa ekspluatē ikdienas darba režīmā, līdz degviela beidzas;
0. atkārtoti atzīmē odometra / motorstundu  rādījumu (O1);
4. otrais variants:
1. transportlīdzekļa degvielas tvertni maksimāli piepilda ar degvielu;
1. atzīmē odometra / motorstundu rādījumu (O);
1. ar transportlīdzekli ikdienas darba režīmā nobrauc ne mazāk kā 100 kilometru / nostrādā ne mazāk kā 8 stundas un atkārtoti atzīmē odometra / motorstundu rādījumu (O1);
1. transportlīdzekļa degvielas tvertni atkārtoti maksimāli piepilda ar degvielu un atzīmē ielieto degvielas daudzumu (D).
1. Degvielas patēriņa normas aprēķināšanas formula abos variantos ir:
	Degvielas patēriņa norma =
	D
	 x 100

	
	O1 – O
	






2.PIELIKUMS 
Balvu novada pašvaldības
2026.gada 28.maija noteikumiem Nr. 4/2026 
„Par transportlīdzekļu izmantošanu un izdevumu
 uzskaites kārtību Balvu novada pašvaldībā” 


APSTIPRINU


(iestādes vadītājs)

(paraksts, paraksta atšifrējums, datums)

Akts  degvielas patēriņa normas noteikšanai

(sastādīšanas vieta)

(datums)


Mēs, komisijas locekļi – (amats, vārds, uzvārds), sastādījām šo aktu par to, ka:
13. ar transportlīdzekli (marka, modelis, valsts reģistrācijas Nr., izlaides gads) eksperimenta laikā nobraukti / nostrādātas km / motorstundas un patērēti _____ litri degvielas (degvielas veids);
13. eksperimentāli noteiktā degvielas patēriņa norma 100 km nobraukumam /1 motorstundai ir _____– litri degvielas (degvielas veids);

Akts sastādīts vienā eksemplārā, iesniegts Finanšu un grāmatvedības nodaļai.




Komisijas locekļi 			(paraksts)				(V.Uzvārds)




3.PIELIKUMS 
Balvu novada pašvaldības
2026.gada 28.maija noteikumiem Nr. 4/2026 
„Par transportlīdzekļu izmantošanu un izdevumu
 uzskaites kārtību Balvu novada pašvaldībā” 
” 

	Ceļazīme
	

	
	
	
	
	
	
	
	
	

	 
	No
	 
	Līdz
	 
	Nr
	 
	

	
	
	
	
	
	
	
	
	

	A/m marka un modelis
	
	 
	Vadītāji
	 
	

	
	
	
	
	
	
	
	
	

	Organizācija
	
	 
	

	
	
	Organizācija
	

	Atrašanās vietas adrese
	
	 
	

	
	
	
	
	
	
	
	
	

	Uzdevums vadītājam
	
	 
	

	
	
	
	
	
	
	
	
	

	Odometrs sākumā
	
	 
	
	
	Degvielas kustība
	Litri
	

	Odometrs beigās
	
	 
	
	
	Sākuma degviela
	 
	

	Kopā nobrauktie km
	
	 
	
	
	Pievienotā degviela
	 
	

	GPS distance
	
	
	
	
	Norma
	 
	

	Privāto braucienu attālums
	
	
	
	Patēriņš
	 
	

	Degviela
	
	Degviela
	
	Dzinēja kapacitāte
	Vidējais degvielas patēriņš
	 
	

	
	
	 
	
	0
	Degvielas atšķirība starp normu un vidējo
	 
	

	
	
	
	
	
	Patiesais degvielas patēriņš
	 
	

	
	
	
	
	
	Beigu degviela
	 
	

	
	
	
	
	
	
	
	
	

	Laiks
	 
	Dokumenta Nr.
	Atrašanās vieta
	Izdevumi
	Daudzums
	Summa ar PVN, EUR
	PVN EUR
	

	 
	 
	 
	 
	 
	 
	 
	 
	

	 
	 
	 
	 
	 
	 
	 
	 
	

	No - līdz
	Nr.
	Maršruts
	Vadītāji
	Attālums
	Piezīmes

	 
	 
	 
	 
	 
	 

	
	
	
	
	
	
	

	 
	 
	 
	 
	 
	 
	

	
	
	
	
	
	
	

	 
	 
	 
	 
	 
	 
	

	
	
	
	
	
	
	

	 
	 
	 
	 
	 
	 
	

	Ceļazīme
	
	/
	 
	/
	 
	
	

	
	Paraksts
	Vārds, Uzvārds
	
	Datums
	
	

	
	
	
	
	
	
	
	
	
	

	Apstiprina
	
	/
	 
	/
	 
	
	

	
	Paraksts
	Vārds, Uzvārds
	
	Datums
	
	



4.PIELIKUMS 
Balvu novada pašvaldības
2026.gada 28.maija noteikumiem Nr. 4/2026 
„Par transportlīdzekļu izmantošanu un izdevumu
 uzskaites kārtību Balvu novada pašvaldībā” 
” 


(darbinieka/amatpersonas amats)

(vārds, uzvārds)

(personas kods)

(dzīves vietas adrese)

(bankas nosaukums, konta Nr.)

IESNIEGUMS 
vieta

	20
	.
	gada  
	
	.
	


Kam 
(amatpersonas amats)

 (vārds, uzvārds)

Lūdzu noslēgt patapinājumu līgumu par manā īpašumā / valdījumā esošā transportlīdzekļa izmantošanu ______________ amata pienākumu izpildes nodrošināšanai un segt nolietojuma un ekspluatācijas izdevumus.
	
Līguma periods:
	

	  
no
	
.    
	
.
	
20
	
.
	
	
līdz
	
.     
	
.
	
20
	
.

	
Transportlīdzekļa marka un modelis:
	


	
Valsts reģistrācijas Nr.:
	


	
Virsbūves tips:
	


	
Transmisijas (ātrumkārbas) veids:
	


	
Izmantojamās degvielas veids:
	


	
Transportlīdzekļa degvielas patēriņš uz 100 km nobraukumu:
	




Pielikumā: 
1. Transportlīdzekļa reģistrācijas apliecības kopija;
1. Patapinājuma / nomas līguma kopija, ja transportlīdzeklis nepieder darbiniekam.
									
	Paraksts	 (vārds, uzvārds)

5.PIELIKUMS 
Balvu novada pašvaldības
2026.gada 28.maija noteikumiem Nr. 4/2026 
„Par transportlīdzekļu izmantošanu un izdevumu
 uzskaites kārtību Balvu novada pašvaldībā” 

BALVU NOVADA PAŠVALDĪBA
Reģ.Nr.90009115622
Bērzpils ielā 1a, Balvi
LV 4501
CEĻAZĪME VIEGLAJAM AUTOMOBILIM   Nr.___
No 20___.gada __.__________            līdz 20___ .gada __._____________
_________________________________
Automašīnas marka, numurs
                                                      Automobiļa vadītājs 	_____________________________
                                                      Odometra rādījums izbraucot	_________                     iebraucot      __________
 Degvielas marka	_____                                 		Degvielas kustība: Izsniegts __,__ litri 			                                                                                            Degvielas patēriņa norma __,__ litri/100 km                        		                                                                                Atlikums izbraucot __,__
                                                                                            Patērēts pēc normas __,__
                                                                                       Patērēts faktiski  __,__
                                                                                              Atlikums atgriežoties __,__

	Datums
	Brauciena maršruts
	Brauciena mērķis
	Nobrauktie km
	Izbraukš. laiks
	Atgriezš.
laiks
	A/m lietotāja paraksts

	
	
	
	
	
	
	

	
	
	
	
	
	
	

	
	
	
	
	
	
	

	                                                                                      KOPĀ
	
	
	
	


Automobiļa vadītāja paraksts_________________________________

6.PIELIKUMS 
Balvu novada pašvaldības
2026.gada 28.maija noteikumiem Nr. 4/2026 
„Par transportlīdzekļu izmantošanu un izdevumu
 uzskaites kārtību Balvu novada pašvaldībā” 


_________________________________________________________________________________________
(pašvaldības institūcijas nosaukums)

_________________________________________________________________________________________
(pārstāvja Vārds Uzvārds)

_________________________________________________________________________________________
(kontakttālrunis)


Balvu novada pašvaldībai/
____________ apvienības pārvaldei

______________________________
                 (datums)


IESNIEGUMS
Balvos


	Lūdzu atļaut izmantot Balvu novada pašvaldības/iestādes autotransportu ________________________________________________________________________________
						(a/m nosaukums, sēdvietu skaits )

20___. gada _____. _______________________ laikā no plkst. _______ līdz plkst._________

____________________________________________________________________________

____________________________________________________________________________
					(brauciena mērķis, maršruts)

Brauciens plānots _____________ pasažieriem.


Par braucienu atbildīgais darbinieks/amatpersona: 

__________________________________________________________________________.
							(vārds, uzvārds; tālruņa numurs)


Pielikumā: braucēju saraksts uz ____________ lapām.

							________________________________
									(paraksts, paraksta atšifrējums)
image1.jpeg




